**LEHDISTÖTIEDOTE 9.6.2015**

**Uusi Daily Hi-Matic 8-vaihteinen automaattivaihteisto: ehdotonta ajamisen iloa**

8-vaihteisella automaattivaihteistolla varustettu uusi Daily Hi-Matic esitellään ensimmäistä kertaa suurelle yleisölle Logistiikka ja Kuljetus 2015 messuilla Suomessa. Messut järjestetään 11.–13.6.2015 Messukeskuksessa Helsingissä, ja keskiössä on tänä vuonna neljä ensiesittelyä:

• Uusi 3,5 -tonninen Daily Hi-Matic, jossa on 8-vaihteinen automaattivaihteisto.

• Uusi 3,5 -tonninen Daily Hi-Matic, matkailuauto varustelu.

• Uusi 7,0 -tonninen Daily Hi-Matic, jopa 3.800 kg hyötykuormalla.

• Uusi 3,5 -tonninen Daily alusta malli.

• Eurocargo 4x4, joka on tehokas maastoauto, esim. sähkölaitosautoksi.

• Stralis Hi-Wayn uusi FEP-polttoaineoptimoitu malli, joka auttaa säästämään polttoainetta.

• Trakker 8x4, takailmajousitettu alusta

Iveco esittelee messuosastollaan kevyitä mallejaan. Näytteillä oli neljä uutta Daily-ajoneuvoa, mm. uusi Daily Hi-Matic, jota osallistujat pääsivät tutustumaan sisätiloissa, lisäksi osastolla ovat mukana Eurocargo, Trakker ja Stralis FEP.

**Uusi Daily Hi-Matic: ehdotonta ajamisen iloa**

Uusi Daily Hi-Matic esiteltiin Suomen markkinoille ensi kertaa asiakaskutsupäivillä varustettuna uudella 8-vaihteisella vaihteistolla. Tätä vaihteistotyyppiä käyttävät jo maailman edistyneimmät automerkit, jotka asettavat tiukat vaatimukset joustavuudelle, tehokkuudelle ja polttoainetaloudelle. Se takaa myös paremman ajomukavuuden. Uusi vaihteisto ja sen ergonominen ja monitoiminen vaihteenvalitsin on kehitetty tarjoamaan ehdotonta ajamisen iloa: kuljettaja voi keskittyä täysin liikenteeseen ja ajo-olosuhteisiin.

Malli on myös polttoainetalouden kannalta erinomainen, sillä valittavana on kaksi ajotilaa, ECO ja POWER. Eco-tilassa vaihteen vaihtaminen tapahtuu sujuvasti matalilla kierroksilla, mikä maksimoi mukavuuden ja minimoi polttoaineenkulutuksen. Power-tilassa vaihteen vaihtaminen puolestaan tapahtuu suuremmalla nopeudella ja tarkemmin, mikä takaa ensiluokkaisen ajomukavuuden.

Uusi vaihteisto ja automaattisesti vaihteiden vaihdot sopivat täydellisesti työajoon. Vaihteisto vaihtaa oikealle vaihteelle sulavasti alle 200 millisekunnissa. Laaja välistys takaa, että moottori pyörii aina ihanteellisella nopeudella.

Huolto- ja korjauskustannukset ovat 10 % pienemmät kuin manuaalivaihteistossa. Uuden Dailyn muotoiluratkaisut on tehty kestävyys, moottorin ja vaihteiston suojaus sekä huoltotarpeen vähentäminen mielessä.

Tämän ajoneuvon suorituskyky on luokan paras: suuri valikoima moottoreita, kaksi iskutilavuutta (2,3 ja 3,0 litraa), teho 126–205 hv ja vääntömomentti 320–470 Nm, jotka vastaavat kokonaispainoa.

Uuden Daily Hi-Maticin vetopaino on 3 500 kiloa, ja vaihteisto takaa ihanteellisen vaihteenvaihdon ylämäissä. Hill Holder -järjestelmä estää ajoneuvoa vierimästä taaksepäin käynnistysten ja mäkilähtöjen aikana ja on vakiovaruste uudessa Dailyssa.

Uusi Daily Hi-Matic kaupunkipaketti, lähialuepaketti ja kansainvälinenpaketti: Valmis kaikkiin tehtäviin

Uudesta Daily Hi-Matic -tuoteperheestä esitellään kansainvälisesti kolme varustepakettia. Kaupunkipaketti, lähialuepaketti ja kansainvälinenpaketti.

Uusi Daily Hi-Matic on täydellinen valinta päivittäin kaupungissa ajavalle, sillä automaattisesti tilanteeseen vaihteiden vaihdot takaavat parhaat mahdolliset ajo-ominaisuudet ja ajomukavuuden. Järjestelmä valitsee parhaan 20 erilaisesta vaihto-ohjelmasta.

Uusi Daily Hi-Matic on ihanteellinen ratkaisu joustavuutta kaipaavalle, sillä se takaa erinomaisen suorituskyvyn ja toimivuuden: Eco- ja Power-tilat maksimoivat ajamisen ilon.

Uusi Daily Hi-Matic sopii käyttäjälle, joka ajaa pitkiä matkoja ja kaipaa miellyttävää ja luotettavaa kumppania – huippusuorituskykyistä ajoneuvoa, jolla on äärimmäinen ajomukavuus. Vaihteisto ja sen ihanteellinen välitys sekä pieni sisäinen vastus takaavat paremman polttoainetehokkuuden.

**Uusi Daily lyhyesti**

Uusi Daily on täysin uusi ajoneuvo, jonka kuorman hyötysuhde on luokkansa huippua. Siinä on luokan paras volyymikapasiteetti ja hyötykuorma, henkilöauton mukavuus ja ajo-ominaisuudet sekä optimoitu polttoaineenkulutus. Nämä ovat tärkeimmät ominaisuudet

Ivecon kevyiden hyötyajoneuvojen kolmannen sukupolven ajoneuvoissa, joiden komponenteista 80 % on uusittu.

Kaksi ajoneuvoa yhdessä: kaikkien aikojen paras Daily, jossa uraauurtavat tekniset innovaatiot ja edeltäjien vahvuuksien kehitys ovat täydellisessä tasapainosta. Uusi Daily on ammattikuljettajien ensisijainen valinta, sillä se on miellyttävä ja käytännöllinen kevyenä hyötyajoneuvona mutta tarjoaa samalla äärimmäisen käyttövarmuuden, tehokkuuden ja monipuolisuuden, joka on aina tehnyt tästä mallista alan vertailukohteen.

Uudessa Dailyssa on säilytetty klassinen korirakenne, joka on oleellinen osa mallin persoonallisuutta ja joka tekee siitä vahvan, monipuolisen ja pitkäikäisen sekä takaa äärimmäisen korimallien rakennejoustavuuden. Kolmas Daily -sukupolvi on lisäksi erittäin taloudellinen, ja sen polttoaineenkulutus on merkittävästi edeltäjäänsä pienempi, mikä pienentää käyttökustannuksia huomattavasti. Daily tarjoaa myös luokkansa parhaan suorituskyvyn ja laajan valikoiman moottoreita, vaihteistoja ja perävälityksiä.

Ei tässä kuitenkaan vielä kaikki. Ajoneuvon mukavuutta on myös parannettu. Uuden Dailyn ohjaamo on miellyttävämpi ja vähämeluisempi, se tarjoaa ihanteellisen ajoasennon ja tunteen kuin ajaisi luksusluokan henkilöautoa. Siinä on runsaasti avoimia ja suljettuja säilytystiloja.

Uusi Daily sisältää joukon tärkeitä teknologisia ominaisuuksia, joiden tarkoituksena on laskea polttoaineenkulutusta. Polttoainesäästö on keskimäärin 5,5 % mallista riippuen, ja Ekopakin (sisältää mm. Start&Stop-toiminnon) ollessa käytössä se voi kaupunkiajossa olla jopa 14 %. Myös aerodynaamisuutta on kehitetty erityisesti kuorma-automalleissa, joiden ilmanvastuskerrointa (Cw) on laskettu 6 % (0,335:stä 0,316:een).

Uusi Daily valittiin hiljattain vuoden 2015 pakettiautoksi Euroopassa, International Van of the Year 2015. Arvostetun kansainvälisen tunnustuksen myönsi johtavien eurooppalaisten autolehtien toimittajista koostuva 23-henkinen raati. Tämä tavoiteltu palkinto myönnetään ajoneuvolle, joka palkintoraadin mielestä on ”osoittanut parhaita piirteitä tehokkuudessa ja kestävässä kehityksessä maantiekuljetuksen alalla erityisesti ottaen huomioon ympäristön ja turvallisuuden”. Jarlath Sweeney, International Van of the Yearin puheenjohtaja, totesi: ”Kilpailu oli tänä vuonna tiukempi kuin koskaan aikaisemmin. Uuden Iveco Dailyn valitsi parhaaksi ajoneuvoksi 23-henkinen tuomaristo, joka koostuu Euroopan johtavista autolehdistä.”

**Iveco esittelee keskiraskaan ja raskaan kalustonsa huippumallit**

Ivecon messuosastolla kävijät saavat tutustua keskiraskaaseen ja raskaaseen kalustoon: Esittelyssä ovat Stralis FEP, Trakker ja keskiraskas Eurocargo.

Keskiraskaasta kalustosta Iveco esittelee kaksi Eurocargo Euro VI -ajoneuvoa, jotka ovat aina edustaneet luokkansa johtavaa luotettavuutta ja joustavuutta. Ne ovat monipuolisia ajoneuvoja, jotka ovat sovitettavissa moniin eri käyttötarpeisiin.

Eurocargo ML150E25/P, 4x2 on helposti ajettava kuorma-auto, joka sopii jakeluajoon. Hyvät hallintaominaisuudet ruuhkaisessa kaupunkiajossa ovat nyt saatavilla myös malliin 6X2 ML220E25/P takaohjaavalla akselilla, joka on markkinoiden ensimmäinen 22-tonninen kuorma-auto.

Euroopassa keskisarjan suosikki ja monipuolisuutensa ansiosta koko segmentin keulakuva vie vaatimukset aivan uudelle tasolle yhdistämällä äärimmäisen innovaation ja ensiluokkaisen suorituskyvyn sekä optimoidun polttoainetaloudellisuuden. Siitä huolehtii FPT Industrialin patentoima HI-SCR-teknologia. Tämä innovatiivinen jälkikäsittelyjärjestelmä pienentää typpioksidipäästöjä (NOx) yli 95 % ilman, että palamisprosessi muuttuu tai lisäjäädytystä tarvitaan ja ilman vaikutusta ajoneuvoon.

Stralis Hi-Way -vetoauto AS440S48TX/P, 6x2:ssa on uusin Euro 6 -moottorimalli (FEP-Fuel effency package), sekä vaativalle kuljettajalle luksuspaketti, joka sisältää mm. nahkaverhoilun.

Stralis Hi-Way on esillä varustettuina 260 litran lisäsäiliö polttoaineelle.

Trakker Hi-Track Off-Road AT340T50/P, 8x4 on suunniteltu vaativaan urakointiajoon, ja se on luotettava ja väsymätön työjuhta.

Trakker on offroad -urakointiajoneuvo, jonka uuden ohjaamon suunnittelussa on kiinnitetty huomiota ajomukavuuteen ja työympäristöön, jotka ovat tärkeitä tekijöitä ajoneuvon tuottavuuden ja turvallisuuden kannalta. FPT Industrialin tehokas ja luotettava Cursor-moottori takaa sujuvan ajon myös epätasaisessa maastossa. Trakkerin tärkein tunnusmerkki on sen kestävyys: jokainen komponentti aina erikoisluojasta teräksestä valmistetusta korin kehikosta alkaen, takaa pitkän käyttöiän. Trakkeria pidetään luokkansa parhaana päivittäiseen käyttöön sopivana vetoautona. Lisäksi se sopii haastaviin olosuhteisiin, sillä se on rakennettu toimimaan kaikissa sääolosuhteissa ja kaikenlaisilla alustoilla sorateistä erittäin epätasaiseen maastoon erittäin mukavasti, turvallisesti ja tuottavasti.

Ivecon ainutlaatuinen moottorijärjestelmä Euro 6 Hi-SCR (High efficiency SCR-system)

Kaikissa esitellyissä vähintään keskitason kuorma-autoissa on Ivecon ainutlaatuinen Euro 6 Hi-SCR -moottorijärjestelmä (High efficiency SCR-system. Se täyttää erittäin tiukat typpioksidipäästöjen raja-arvot käyttämällä pelkästään valikoivaa katalyyttista pienennystä ilman pakokaasun kierrätysjärjestelmää (EGR).

Koska moottorin palamislämpötila on optimoitu ja suuri, moottorin hiukkaspäästöt ovat erittäin pienet eikä hiukkassuodatinta ei tarvita. Se on erittäin tärkeää polttoaineenkulutuksen ja huoltovälien kannalta. Koska moottori imee vain puhdasta suodatettua ilmaa kierrätetyn pakokaasun sijaan, kuluminen on erittäin pientä. Siksi öljynvaihto- ja huoltoväli on erittäin pitkä, jopa 150 000 km. Ivecon asiakkaat hyötyvät tästä pienempien käyttö- ja huoltokustannusten muodossa.

Vuoden 2015 alussa Stralis 420–560 hv:n malleihin tuli polttoaineenkulutuksen puolittavana Euro 6-FEP -moottori, joka säästää polttoainetta 1,5–2 %. Nyt moottoriöljyn kiertoa öljynjäähdyttimestä voidaan parantaa ja käyttää öljyn kierrätystä vain tarvittaessa sekä hyödyntää täyssynteettistä pienikitkaista moottoriöljyä. Kaikkiin automaattivaihteistolla (Eurotronic) varustettuihin malleihin on päivitetty Eco-Roll-toiminto, joka vapauttaa voimansiirron pienehköissä alamäissä, mikä parantaa polttoaineenkulutusta.

Lisäksi hiukkassuodattimen vaihtoväliä on kasvatettu 450 000 km:stä 600 000 km:iin, mikä laskee käyttökustannuksia.

**Iveco**

Iveco on CNH Industrial N.V. -konserniin kuuluva yritys. Konserni on johtava toimiva pääomahyödykkeiden alalla maailmanlaajuisesti ja noteerattu New Yorkin pörssissä (NYSE: CNHI) sekä italian Mercato Telematico Azionario -pörssissä (MI: CNHI). Iveco kehittää, valmistaa ja markkinoi laajaa valikoimaa kevyitä, keskiraskaita ja raskaita hyöty- ja urakointiajoneuvoja.

Laajaan tuotevalikoimaan kuuluvat Dailyn (3–7-tonniset mallit), Eurocargo (6–17-tonniset mallit), Trakker (offroad-ajoon) ja Stralis (yli-16-tonniset mallit). Lisäksi konserni valmistaa Iveco Astra -nimellä urakointiajoneuvoja, kuorma-autoja ja erikoisajoneuvoja.

Ivecon palveluksessa on yli 21 000 työntekijää, ja se valmistaa uusinta teknologiaa käyttäviä ajoneuvoja 7 maassa Euroopassa, Aasiassa, Afrikassa, Oseaniassa ja Latinalaisessa Amerikassa.

4 200 myynti- ja huoltopistettä yli 160 maassa takaavat teknisen neuvonnan kaikkialla, missä Iveco-kuorma-autoja käytetään.

Lisätietoa Ivecosta: www.iveco.com

Lisätietoa CHN Industrialista: www.cnhindustrial.com

Lisätietoa antaa:

Raimo Haavikko

Markkinointi- ja tuotepäällikkö

Iveco Finland Oy

Puhelin: +358 45 320 7704

Sähköposti: raimo.haavikko@iveco.com